SIRI ASLI NETFLIX
EPISOD 19
Mungkin ini milik pembunuh.
Manusia apa yang kakinya sebesar ini?
Satu, dua,
tiga, empat.
Baik, lunjurkan kaki.
Ayah, kaki ayah sangat besar.
Sebab itulah ayah kuat.
Apabila dah besar, saya harap kaki saya besar macam ayah.
Budak ini.
Kalau kaki besar, tak ada orang nak kahwin dengan kamu.
Saya tak mahu kahwin.
Saya akan bersama ayah sampai tua.
Ayah.
Tapak kaki itu mengingatkan saya kepada ayah.
Saya malu dengan diri saya.
Ayah suka bertarung,
tapi ayah bukan pembunuh.
Betul tak, ayah?
Cik San.
Ada apa?
Tak ada apa-apa.
Sebenarnya ada.
Pinggang awak sangat ramping.
Boleh beritahu saya rahsia awak?
Maaf, Cik San.
Saya tak ada apa-apa rahsia pun.
Tapi rupa awak sudah cukup cantik.
Kenapa gadis mesti ada pinggang ramping?
Siapa yang fikir begitu?
Bakal suami saya.
"Bakal suami"?
Awak akan berkahwin?
Tahniah.
Saya ingatkan
saya takkan jumpa jodoh saya dalam hayat ini.
Saya tak sangka saya akan jumpa dia.
Lelaki yang akan mengahwini awak memang sangat bertuah.
Dia salah seorang pekerja kami.
Dia pandai, sangat bijak
dan kacak juga.
Saya rasa dia lelaki yang sempurna di dunia ini.
Dia juga buat saya jadi macam sekarang,
seorang wanita yang lemah lembut!
Baguslah.
Ini bermaksud awak memang ditakdirkan untuk dia.
"Ditakdirkan"?
Ya, betul cakap awak.
Betul, kami memang ditakdirkan untuk bersama.
Awak Cik Tie?
Boleh saya tanya, Tuan Hua Wuque dari Istana Yihua duduk sini, bukan?
Betul.
Tapi kenapa awak cari dia?
Tuan saya minta saya hantar arak bermutu.
Boleh saya tahu siapa tuan awak?
Tuan saya Tie Wushuang.
Awak boleh beri kepada saya.
Terima kasih.
Silakan. Makanlah. Tambah lagi.
- Mari saya tolong awak. - Tuan Duan.
Apa kata kita soal penjaga kandang kuda lagi?
Mungkin dia...
Pembunuh itu sangat cekap. Masakan dia tak sedar langsung?
Malah dia tak tercalar sikit pun.
Jadi maksud awak...
Sama ada penjaga kandang itu bersubahat sekali
atau pembunuh itu sengaja biarkan dia hidup supaya kita jumpa.
Kenapa tak ada orang pun fikirkan perasaan saya?
Tuan Jiang sudah sibuk menyiasat kejadian itu, bukan?
Kenapa tak bincangkan majlis perkahwinan kami?
Baiklah.
Kita bincangkan perkahwinan kamu.
Ayah sudah suruh orang tilik.
Hari ketiga bulan hadapan adalah tarikh bertuah.
Tarikh paling bagus untuk berkahwin.
Awak tak ada ibu bapa, jadi biar saya uruskan.
Awak berdua kahwin bulan depan.
- "Kahwin bulan depan"? - Ya.
Kenapa?
Awak tak nak kahwin dengan saya?
Kalau saya boleh tinggal di Gudang Qingyu,
saya boleh siasat betul-betul kes pengiring bersenjata itu
dan bongkar kebenaran di sebalik rancangan Jiang Yulang.
Siapa kata saya tak nak kahwin?
Saya berbesar hati sebab Cik San sudi terima saya,
tapi ini semua terlalu mendadak.
Macam pau yang tiba-tiba terjatuh dari langit dan menghempap saya.
Saya hanya terkejut dan memikirkan apa sudah jadi.
Begini. Beri saya masa untuk terima.
Benda begini tak boleh dipaksa.
Saya faham.
Cinta antara dua orang mesti disemai.
Cuma saya rasa tak sabar-sabar lagi.
Orang yang tak sabar selalu rugi.
Baik. Saya ikut cakap awak.
Tapi awak bersedialah untuk dibaham oleh saya!
Rumah Agam Duan sangat besar.
Kalau tak biasa, memang boleh sesat.
Xiaoyu'er?
Kenapa Xiaoyu'er ada di sini?
Ini bakal jadi rumah awak juga.
Awak perlu membiasakan diri.
"Rumah"?
Saya tak pernah ada rumah.
Yu Dan.
Yu Dan!
Awak sudah nak balik?
Saya banyak kerja di Gudang Qingyu.
Awak akan jadi tuan muda baru di sini.
Awak masih perlu uruskan Gudang Qingyu lagi?
Hari makin gelap.
Jangan demam pula.
- Pakailah. - Tak apa, saya pakai sendiri.
Cik Tie, biar saya perkenalkan dia.
Inilah...
- Tuan muda baru awak. - Betul.
Saya tahu.
Dialah lelaki yang sempurna di dunia yang saya ceritakan tadi.
Kenapa ini? Kenapa malu-malu dengan saya?
Dia memang seseorang yang hebat.
Cik San sangat bertuah.
Cik Tie, jangan cemburu pula.
Awak cantik dan baik hati juga.
Satu hari nanti awak tentu akan jumpa jodoh awak. Betul tak?
Dah tetapkan tarikh perkahwinan?
- Ayah saya suruh... - Belum.
Dia tak nak terburu-buru.
Tapi ayah sudah uruskan semuanya.
Tak lama lagi kami akan berkahwin.
Tahniah.
Terima kasih, Cik Tie.
RUMAH AGAM DUAN
Tuan Muda, tandu sudah sedia.
Tuan Muda?
Jiang Xiaoyu.
Saya ikut Hua Wuque merata-rata hanya untuk melindungi awak.
Selama ini saya dikatakan perempuan murahan.
Tapi awak...
Ini balasan awak kepada saya.
Kenapa?
Awak tak ada hati perut?
Cik Tie?
Cik Tie!
GUDANG QINGYU
Encik, kedai sudah tutup.
Encik!
Ada apa datang malam-malam begini?
Sudah tentulah nak beli ubat.
Ada orang sakit. Kami perlu empat jenis herba.
Wolfsban, kasia Cina, tanduk badak sumbu dan hempedu beruang.
Ada nota tabib?
- Apa sukatannya? - Tak ada nota tabib.
Kami akan beli semua stok awak.
Kami nak semua. Jangan tinggal sedikit pun!
Kami nak semua stok awak untuk empat herba itu!
Encik.
Herba-herba itu herba pemanas atau penyejuk badan.
- Awak pasti awak tak tersilap? - Saya pasti.
Ikut cakap saya.
Kami ada wangnya dan kami perlu cepat.
Tolong cepat sikit.
Ambilkan untuk mereka.
Tuan, semua ramuan herba sudah diangkut atas pedati.
Terima kasih.
Jalan elok-elok.
GUDANG QINGYU
Encik, tolong buka!
Ada orang diracun. Kami perlu beli ubat!
Beri wolfsban, kasia Cina, tanduk badak sumbu dan hempedu beruang.
Tiga kati. Cepat.
Maaf, cik. Semuanya sudah habis.
Gudang Qingyu ini kedai herba besar. Macam mana boleh tak ada?
Gudang kami sudah berusia 100 tahun dan kami jual segalanya.
Tapi baru tadi ada orang datang dan beli kesemua stok herba itu.
Semua kedai di pekan ini dah habis herba itu.
Di pinggir pekan pun sama.
Beritahu saya, siapa yang datang beli semua herba itu?
Mereka...
Saya tak pernah jumpa mereka.
Kami hanya jual ubat herba. Kami tak pernah tanya siapa pembeli kami.
Maaf sekali lagi, cik.
Jadi dalangnya tahu mereka perlu beli herba itu untuk buat penawar.
Sebab itu mereka beli semua herba itu sampai habis.
Dalangnya tentu sangat mahukan mangsa itu mati.
Kejam betul.
Apakah racun yang digunakan?
Takkan penawar kudus Istana Yihua tak mujarab?
Kalau ya, buat apa He Lu
cari ramuan herba lewat malam begini?
RUMAH AGAM DUAN
Tuan.
- Mana ramuannya? - Saya tak dapat beli.
Kenapa pula?
Semua ramuan herba itu sudah habis terjual.
Takkanlah?
Tuan Hua, jangan risau.
Tuhan mengasihani hamba-Nya yang berusaha.
Sebenarnya saya sudah agak Cik He Lu akan pulang
dengan tangan kosong.
Ramuan herba itu memang mahal, tetapi bukannya sukar ditemui.
Kenapa ia sampai habis terjual?
Tentu dalangnya sudah tahu
hanya ramuan-ramuan penyejuk dan pemanas badan itu
yang boleh jadi penawar racun itu.
Dia juga tahu awak tentu akan fikirkan ini.
Kalau dia tak beli semua ramuan herba itu di pasaran,
sia-sia saja usaha dia.
Betul cakap awak.
Dalangnya tahu penawar kudus Istana Yihua
takkan berkesan dengan racun ini.
Tapi...
apa dendam yang dia simpan...
sehingga sanggup bunuh dia?
Saya rasa dia bukan sasarannya.
Tapi awak.
Siapa wanita yang terbaring itu?
Bukan Hua Wuque yang diracun,
jadi kenapa He Lu begitu risau?
Siapa di sana?
He Lu, jaga Cik Tie.
Berhenti!
- Siapa awak? - Kita cakap esok saja!
Selamat jalan!
Hei, kawan.
Saya Jiang Biehe.
Saya sumpah atas nama gelaran saya sebagai Wira Jiangnan.
Kalau awak memunculkan diri
dan jelaskan kenapa awak datang sini,
saya jamin
awak tidak akan diapa-apakan.
Tapi kalau awak berdegil juga,
awak akan menyesal apabila semuanya sudah terlambat.
Tuan Jiang, apa hal?
Ada pencuri masuk Rumah Agam Duan.
Jangan cemas. Bertenang saja.
Nyalakan semua lantera.
Dia tentu takkan dapat lari.
- Cepat! - Baik.
Matilah saya.
Saya tak boleh lari lagi.
Yu Dan?
Kenapa awak ada di sini?
Awak pencuri yang mereka cari itu?
- Ya. - Apa?
Bukan!
Awak pencurinya atau bukan?
Saya tak boleh jelaskan sekarang.
Sudahlah. Saya akan buka pintu.
Hei!
Awak...
Sebenarnya saya datang nak jumpa awak.
Awak memang betul pencuri.
Pencuri hati saya.
Hei, kawan.
Munculkan diri awak.
Tuan Jiang, saya Duan San.
Cik San rupanya.
Ada pencuri masuk perkarangan rumah.
Saya risaukan awak.
Boleh benarkan saya masuk untuk cari pencuri itu
demi keselamatan awak?
Saya...
Tak ada orang dalam bilik saya!
Saya tak pakai baju!
Saya belum kahwin lagi!
Kalau awak masuk bilik saya malam-malam begini
dan ada orang nampak,
nanti apa pula kata orang?
Maaf kalau saya mengganggu.
Saya nak minta awak tolong,
tapi boleh awak janji sesuatu dulu?
Saya sanggup buat apa saja untuk awak.
Bagus.
Tolong saya keluar dari sini, tapi jangan sampai orang tahu.
Awak nak pergi?
Tolong! Ada pencuri!
Cik Duan! Awak tak apa-apa?
Saya nampak bayang-bayang tadi!
Dia lari ke arah bilik Cik Tie.
Awak buat saya terkejut.
Awak akan jadi suami saya. Tentulah saya akan lindungi awak.
Saya perlu alihkan tumpuan mereka sebelum awak dapat keluar.
Baiknya awak.
Saya tak dapat bernafas tadi!
- Tuan. - Ada sesiapa datang sini?
Tak.
- Biar saya sambung cari. - Baik.
Bagaimana keadaan Cik Tie?
Keadaan dia membimbangkan.
Kulit dia semakin sejuk.
Dia semakin tak sedar.
Saya risau racun itu dah sampai jantung dia.
Kenapalah bukan saya yang minum arak beracun tadi?
Cik Tie?
Ini Hua Wuque.
Awak boleh dengar saya?
Cik Tie?
He Lu keluar cari ubat lagi.
Dia balik sekejap lagi.
Bertahanlah.
Semua herba kawasan ini sudah habis terjual.
Jarak dari sini ke Zhenjiang beratus batu.
Saya risau
Cik Tie tak mampu bertahan.
Cik Tie!
Tuan.
Tuan, apa tuan buat itu?
Saya nak pindahkan tenaga qi penting Yihua.
Tak boleh!
Itu boleh selamatkan nyawa Cik Tie,
tapi ia akan korbankan pertapaan tuan selama tiga tahun!
Selamatkan nyawa lebih penting.
GUDANG QINGYU
Tuan, semua ramuan herba sudah diangkut atas pedati.
Terima kasih.
Jalan elok-elok.
Semoga pulang dengan selamat!
DEWAN DILING
"Dewan Diling"?
Ada satu lagi penghantaran herba.
Cepat. Bawa semuanya masuk.
Sila.
Kita minum ucap selamat.
- Sila. - Minum.
- Minum.
Ini semua atas jasa Tuan Zhao.
Kalau bukan sebab Tuan Zhao menjemput,
orang biasa macam kami
takkan berpeluang minum bersama Tuan Tie.
Kalau orang tahu
Luo San dan Luo Jiu minum bersama Tuan Tie,
mereka tentu akan cemburukan kami.
Awak puji saya melebih-lebih.
Saya minum ucap selamat untuk awak.
- Sila. - Sila.
- Minum. - Minum.
Terima kasih, Tuan Tie dan Tuan Zhao.
Rupanya semua ramuan herba dibawa ke Dewan Diling.
Saya dengar awak berdua orang dunia pahlawan juga
dan mengamalkan ilmu pahlawan yang awak cipta sendiri.
Sudikah awak tunjuk kepada saya?
Saya minta maaf.
Tapi kami segan menunjukkan kelemahan kami depan pahlawan hebat.
Ya, betul.
Tuan Tie menghargai semua bakat.
Jangan buat dia tersinggung pula.
Tuan Tie.
- Kami akan tunjukkan. - Kami akan tunjukkan.
Minta maaf terlebih dahulu.
Bukankah adik-beradik Luo pahlawan yang ternama?
Mereka sengaja buat-buat lemah untuk sembunyikan kehandalan mereka.
Pahlawan terkemuka seperti Tie Wushuang akan terperdaya juga.
Mereka memang licik.
Tuan!
Tuan, ada lagi penghantaran ramuan herba.
Tuan.
Ini wolfsban, kasia Cina, tanduk badak sumbu dan hempedu beruang lagi.
Dari mana datangnya?
Kami tak tahu.
Entah siapa yang asyik hantar semua ramuan herba ini
ke Dewan Diling sejak malam semalam tanpa sebab.
Ada orang nak menganiaya tuan kita?
Tak mungkin.
Katanya semua herba ini mahal.
Bukan beracun, malah sangat berkhasiat.
Mustahil ini perangkap.
Sudah. Jangan banyak cakap.
Cepat bawa ke belakang.
- Baik. - Baik.
"Mustahil ini perangkap"?
Sudah tentulah ini perangkap!
Ini rancangan yang licik dan keji.
Jadi ada orang beli semua herba itu dan hantarkannya ke Dewan Diling
supaya Hua Wuque akan syak Dewan Diling nak meracuni dia.
Busuknya hati.
Tapi Dewan Diling hanya syarikat perdagangan.
Kalau mereka dianiaya pun,
Istana Yihua takkan terkesan langsung.
Mungkinkah sebab Duan Hefei pun seorang saudagar
dan mereka memang saling bermusuhan?
Itu lebih masuk akal.
Yalah.
Hua Wuque tinggal di Rumah Agam Duan.
DEWAN DILING
Selamat pagi, tuan.
Ingat ini.
Semasa awak bekerja di sini,
awak mesti rajin dan jujur.
Mulut diam, tangan saja bergerak.
Baik.
Oh, ya. Ada satu pantang di sini.
Awak tak boleh sebut nama seseorang.
Duan Hefei?
Betul.
Lambat-laun,
tuan kita akan sembelih dia dan gantung dia hidup-hidup.
Jadi tuan kita ada dendam kesumat terhadap Duan Hefei?
Ya, betul.
Dia bukan orang sini, tapi dia berani mencabar tuan kita.
Setiap kali tuan kita buka kedai baru,
dia akan buka kedai seberang kita.
Dia mendekati pelanggan penting tuan kita
dengan apa cara sekalipun.
Memang tak tahu malu.
Patutlah dia kaya-raya.
Dalam berniaga, kita mesti jujur.
Duan Hefei pula berniaga dengan keji.
- Dia memang bedebah. - Dia sangat bedebah!
Jadi sekarang awak sudah tahu ceritanya.
Jangan sesekali sebut nama orang itu.
Baiklah.
Dewan Diling dikelilingi pemandangan yang indah.
Esok, saya, Luo San dan Luo Jiu
akan bawa awak bersiar-siar.
Memandangkan dalangnya nak fitnah pesaingnya,
tentu dia sudah tahu di mana semua ramuan herba itu.
Tentu dia akan datang kononnya nak soal siasat mereka.
Tuan. Jiang Biehe, Wira Jiangnan, datang untuk bertemu tuan.
Jiang Biehe?
KAD LAWATAN
Kenapa dia datang?
Tuan Zhao.
Awak sudi datang ke rumah saya, tapi saya tak sambut awak pun.
Saya minta maaf.
Saya yang datang tanpa diajak.
Saya yang patut minta maaf.
Tidak mengapa.
Pergi hidangkan teh.
Silakan masuk.
Tuan Jiang, apa khabar?
Tuan Tie, kita berjumpa lagi.
Ini Tuan Hua Wuque dari Istana Yihua.
Tuan Tie, selamat sejahtera.
Tuan Hua begitu segak dan berketerampilan.
Saya ada dengar awak datang ke Jiangnan
dan saya memang nak jumpa awak.
Baguslah.
Sekarang, kita semua sudah berkumpul.
Saya berbesar hati menerima kunjungan daripada awak.
Ya...
Ada di sini rupanya.
Ambil empat ramuan ini. Bancuh penawar untuk Cik Tie.
Baik.
Jadi orang yang diracun ialah Tie Xinlan?
Tuan Zhao, kenapa awak simpan semua ramuan herba itu?
Saya tak tahu siapa yang asyik hantarkannya ke sini.
Tuan Zhao.
Awak betul-betul tak tahu siapa hantar semua ramuan herba itu?
Apa...
Apa yang berlaku sebenarnya?
Ceritanya mudah saja.
Ada orang meracuni kawan Tuan Hua.
Semua ramuan herba untuk membuat penawar racun itu
kehabisan di pasaran.
Pada pendapat awak,
adakah orang
yang beli ramuan itu ialah dalangnya?
Itu masuk akal.
Tapi itulah yang membingungkan saya.
Sejak malam semalam, ada orang yang hantarkan ramuan ini ke rumah saya.
Siapa yang hantar?
- Saya pun tak tahu. - Awak tak tahu?
Semua ramuan herba ini sangat mahal.
Masakan ada orang beri kepada awak tanpa sebab?
Tapi bukan saya yang beli semua itu.
Tuan Jiang.
Sudah beberapa hari saya tinggal di sini.
Saya boleh jamin bagi pihak Tuan Zhao.
Dia hanya sibuk melayan tetamu.
Dia tak keluar pun selama ini.
Bagaimana dia nak beli ramuan itu?
Kalau bukan Tuan Zhao yang beli ramuan itu,
maknanya...
Tuan Tie.
Awak yang arahkan orang untuk beli semua ramuan itu?
Tuan Jiang,
apa maksud awak sebenarnya?
Tentu ada orang nak aniaya kami.
Kenapa dia tiba-tiba mengesyaki Tie Wushuang?
Ini tuduhan berat. Tak boleh dengar kata-kata saja.
Siapa boleh buktikan awak tak beli?
Adik-beradik Luo
boleh jadi saksinya.
Tapi...
- Kami tak tahu apa-apa. - Betul.
Macam mana awak boleh tak tahu?
Awak berdua ada semasa semua ramuan itu dihantar ke sini.
- Saya... - Tuan Tie.
Awak orang terhormat.
Kami tak berani tanya apa-apa kalau awak beli semua itu.
Betul.
Sikap mereka berubah sekelip mata.
Tadi mereka bermulut manis terhadap Tie Wushuang.
Sekarang mereka tak pertahankan dia pun.
Apa tujuan sebenar mereka?
Kenapa awak berdua cakap begitu?
- Kami... - Kami hanya
- bercakap benar saja. - Awak...
- Kami hanya bercakap benar. - Ini tuduhan berat.
Tanpa bukti kukuh,
kita tak boleh cemari nama baik Tuan Tie.
Begini sajalah.
Selepas Cik Tie ambil penawar itu
dan dia sudah pulih,
kita tanya dia depan-depan.
He Shuang.
Awak sudah rasa sihat?
Saya rasa lebih sihat.
Cik Tie.
Awak masih ingat lagi orang yang hantarkan arak beracun itu?
Hari itu, saya berjalan di perkarangan Rumah Agam Duan.
Ada lelaki berjubah ungu mendekati saya.
Tuan saya minta saya hantar sebalang arak bermutu.
Boleh saya tahu siapa tuan awak?
Tuan saya Tie Wushuang.
Awak!
Mengarut! Jangan fitnah saya!
Saya hanya bercakap jujur.
Cik Tie, kita tak ada dendam sesama kita.
Kenapa awak menganiayai saya?
Saya...
Cik Tie yang telah diracun sekarang. Buat apa dia nak menipu?
Jiang Biehe.
Saya tak pernah suruh sesiapa hantar arak kepada Tuan Hua,
apatah lagi arak beracun.
Saya tak kenal pun Tuan Hua.
Kenapa nak racun dia?
Cuba tanya diri awak sendiri dulu.
He Shuang.
- Bawa Cik Tie berehat dulu. - Baik.
Tuan Hua.
Tolong fikir dengan waras.
Buat apa saya nak apa-apakan awak?
Sebelum kebenaran terbongkar,
saya tak berani buat andaian.
Awak betul-betul mengesyaki saya?
Nampaknya awak tak kenal dunia pahlawan lagi.
Awak tak kenal saya langsung!
Saya hidup dengan jujur dan bermaruah.
Saya tak pernah buat apa-apa yang keji!
Jawab.
Awak percaya saya sanggup racun orang?
Terus terang...
Tuan Tie ialah pahlawan ulung.
Saya pasti tuan tak akan buat perkara sekeji itu.
Awak dengar itu?
Awak pun boleh cakap kalau nak.
Tak perlu takut dengan Tuan Tie.
Cakap saja apa yang terbuku di hati.
Datang depan.
Tuan Jiang, ada apa saya boleh bantu?
Awak dengar apa Tuan Tie kata tadi?
Saya dengar dengan jelas.
Dia ada sebarang sebab untuk meracuni Cik Tie?
Tidak.
Jadi dia bukan dalang di sebalik ini?
Saya percaya dialah dalangnya.
Jelaskan kata-kata awak.
Saya rasa
Tuan Tie tak berniat nak bunuh Cik Tie,
sebaliknya dia nak bunuh Tuan Hua.
Sasaran sebenar dia ialah Tuan Hua.
Cik Tie hanya mangsa yang tak bersalah.
Tapi dia tak berdendam dengan Tuan Hua.
Kenapa dia nak bunuh Tuan Hua?
Betul.
Kenapa saya nak bunuh dia?
Ada beberapa kemungkinan.
Kalau awak rasa begitu,
cuba terangkan.
Ini antara sebab-sebab dia nak bunuh Tuan Hua.
Pertama, mungkin atas sebab dendam.
Saya sudah kata, saya tak berdendam dengan dia!
Kedua, mungkin sebab cemburukan orang yang lebih bertuah daripada dia.
Merepek!
Ketiga,
mungkin dia ada buat jenayah
dan dia risau orang tertentu akan tahu,
jadi dia nak orang itu tutup mulut.
Pengangkat tandu itu bermulut lancang.
Saya tak pernah jumpa dia,
tapi kenapa saya rasa macam kenal dia?
Peliknya.
Saya jalani hidup saya dengan penuh kejujuran dan kewibawaan.
Saya tak pernah menganiayai orang lain.
Tapi awak sesuka hati saja tuduh saya buat begitu.
Baik. Depan semua orang di sini,
cuba cakap apa perbuatan keji saya?
Baik. Saya akan cakap, Tuan Tie.
Orang dalam syarikat pengiring bersenjata
tuduh tuan bunuh pengiring dan curi barangan yang diangkut.
"Bunuh pengiring dan curi barangan"?
Barang apa yang saya curi?
Barang Tuan Duan Hefei.
Duan Hefei?
Awak...
Semua orang di pekan ini tahu
Duan Hefei dan Tuan Zhao memang musuh ketat.
Kalau perak Duan Hefei dicuri,
Tuan Zhao tentu gembira.
Duan Hefei orang luar.
Kalau dia keluar sebab ini,
tiada siapa akan berurus niaga dengan Tuan Zhao lagi.
Kalau itu benar sekalipun,
apa kaitan itu dengan saya?
Kalau ia tiada kaitan dengan tuan, kenapa tuan ada lagi di sini?
Tentu sebab Tuan Zhao terhutang budi dengan tuan dan beri tuan ganjaran.
Ini sangat menguntungkan tuan.
Tuan sangka tiada siapa akan tahu tentang ini.
Jika pentadbiran raja menyiasat,
mereka takkan mengesyaki tuan.
Tapi tuan tak sangka
Tuan Duan akan jemput Tuan Hua dan Tuan Jiang
untuk sama-sama menyiasat hal ini.
Tuan Jiang kawan lama tuan, jadi awak tak risau tentang dia.
Tapi Tuan Hua ialah tuan muda Istana Yihua.
Dia baru memasuki dunia pahlawan.
Tuan belum sempat berkawan dengan dia.
Tuan Hua pula bukan sahaja mahir dalam seni pahlawan,
tapi dia juga sangat bijak.
Tuan dah bunuh ramai orang.
Tentu tuan ada tinggalkan kesan.
Tuan takut ia terbongkar.
Sebab itu tuan bertindak dulu untuk tutup mulut Tuan Hua.
Saya...
Betul tak?
Hamba tak sedar diri.
Siaplah awak nanti!
Tuan Tie!
Lima Kemahiran Tertinggi?
Awak rupanya, Jiang Yulang.
Awak cuba bunuh mereka yang menentang awak?
Jiang Biehe.
Awak...
Jadi ini perangkap yang dibuat oleh anak-beranak Jiang.
Baiklah, Jiang Biehe.
Terjemahan sari kata oleh Nur Az-Zahra